- अधूरे प्रमाणपत्रों पर रुकेगा रिजल्ट - Amar Ujala
{"_id":"73-29090","slug":"Noida-29090-73","type":"story","status":"publish","title_hn":"\u0905\u0927\u0942\u0930\u0947 \u092a\u094d\u0930\u092e\u093e\u0923\u092a\u0924\u094d\u0930\u094b\u0902 \u092a\u0930 \u0930\u0941\u0915\u0947\u0917\u093e \u0930\u093f\u091c\u0932\u094d\u091f","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
अधूरे प्रमाणपत्रों पर रुकेगा रिजल्ट
Noida Updated Sun, 23 Dec 2012 05:30 AM IST
नोएडा। यूनिवर्सिटी ग्रांट कमिशन (यूजीसी) की राष्ट्रीय योग्यता परीक्षा (नेट) के लिए आवेदन करने वाले जिन अभ्यर्थियों के कागजात पूरे नहीं हैं, उनका रिजल्ट रोक लिया जाएगा। चौधरी चरण सिंह यूनिवर्सिटी (सीसीएसयू) ने अपने परिक्षेत्र में आने वाले ऐसे 825 छात्रों की सूची जारी की है। इन छात्रों ने अपने जाति प्रमाणपत्र और फॉर्म शुल्क की रसीद जमा नहीं की है। यूनिवर्सिटी ने इन छात्रों को 25 दिसंबर तक अपने कागजात जमा करने का समय दिया है।
नेट का आवेदन फॉर्म जमा करते समय कई छात्रों ने अपने सभी प्रमाणपत्र उपलब्ध नहीं कराए हैं। यूनिवर्सिटी ने इन छात्रों की सूची जारी करते हुए जाति प्रमाणपत्र, आवेदन फॉर्म की हार्ड कॉपी, उपस्थिति प्रपत्र, शुल्क रसीद और विकलांग प्रमाणपत्र मांगे हैं। हैरानी की बात ये है कि कुछ छात्रों ने नेट के मुख्य फॉर्म और अपने फोटो के बिना ही अपने आवेदन कर दिए हैं। इन छात्रों को भी अपना फोटो 25 दिसंबर तक यूनिवर्सिटी को उपलब्ध कराना होगा। अधूरे प्रमाण पत्रों की फेहरिस्त में सबसे ज्यादा 200 छात्र एजुकेशन के हैं।
इसके अलावा मैनेजमेंट के 70, हिंदी के 66, ज्योग्राफी के 61, इंग्लिश के 58, हिस्ट्री के 56, होम साइंस के 54, सोशियोलॉजी के 51 और कॉमर्स के 50 छात्र इसमें शामिल हैं। बाकी सभी संकाय के छात्रों के भी कुछ न कुछ कागजात अधूरे हैं। यूनिवर्सिटी ने निर्देश दिए हैं कि छात्र अपने आवेदन पर लगी इन आपत्तियों को दूर कर लें, जिनकी गैर मौजूदगी में यूजीसी की ओर से इन छात्रों का रिजल्ट जारी नहीं किया जाएगा।
incomplete certificates